Επαρχία Ρατζσάχι

Η Επαρχία Ρατζσάχι (Βεγγαλικά: রাজশাহী জেলা‎) είναι μια επαρχία στο βορειοδυτικό Μπαγκλαντές. Είναι μέρος της διαίρεσης Ρατζσάχι. Η μητροπολιτική πόλη του Ρατζσάχι βρίσκεται στην επαρχία Ρατζσάχι.

Ιστορία

Η περιφέρεια Ρατζσάχι κυβερνόταν από την οικογένεια Πούθια Ρατζ, με έδρα το Πούθια Ρατζμπάρι. Ο αυτοκράτορας των Μουγκάλ, ο Ακμπάρ, είχε παραχωρήσει την περιοχή για διακυβέρνηση στην οικογένεια Πούθια Ρατζ. Η οικογένεια Πούθια έλαβε τον τίτλο του Ραγιά από τον αυτοκράτορα Τζαχανγκίρ. Η επαρχία Ρατζσάχι ιδρύθηκε το 1772. Μέρη της επαρχίας αποτελούν οι επαρχίες Μπογκούρα, Μάλντα, Νατόρε, Ναογκαόν, Ναουαμπγκάντζ και Πάμπνα. Στις 1 Απριλίου 1876 η κωμόπολη του Ρατζσάχι αναβαθμίστηκε σε δήμο.
Κατά τη διάρκεια του απελευθερωτικού πολέμου του Μπαγκλαντές το 1971, η πόλη ήταν τόπος μαχών μεταξύ των Μούκτι Μπαχίνι και του Πακιστανικού Στρατού. Ο Πακιστανικός Στρατός πολέμησε εναντίον των Μούκτι Μπαχίνι στις 30 Μαρτίου 1971, με αποτέλεσμα το θάνατο ενός ατόμου. Από τις 26 έως τις 30 Μαρτίου 31 άτομα στην υποεπαρχία Γκονταγκάρι σκοτώθηκαν από τον Πακιστανικό Στρατό. Στις 13 Απριλίου, ο Πακιστανικός Στρατός σκότωσε τον Καθηγητή του Κολλεγίου Δόκιμων του Ρατζσάχι Α.Β. Σιντίκι. Αργότερα, ο στρατός επιτέθηκε στο Ταχίρπουρ Χατ στην υποεπαρχία Μπαγκμάρα στις 24 Μαΐου και σκότωσε 25 ανθρώπους. Ο στρατηγός των Μούκτι Μπαχίνι Χαβιλντέρ Σαχίκ οδήγησε μια επίθεση σε βάρκα του Πακιστανικού Στρατού στις 8 Αυγούστου, σκοτώνοντας 18 άτομα του στρατιωτικού προσωπικού του Πακιστάν. Ο στρατός του Πακιστάν σκότωσε δύο μέλη του Μπαγκλαντές Ανσάρ και εν συνεχεία ίδρυσε ένα στρατόπεδο συγκέντρωσης στην αίθουσα Ζόχα του Πανεπιστημίου του Ρατζσάχι όπου σφαγιάστηκαν εκατοντάδες πολίτες. Ο Πακιστανικός Στρατός είχε εγκαταστήσει επίσης στρατόπεδα σε τοποθεσίες όπως το Κολλέγιο Δόκιμων Ρατζσάχι και τη πιλοτική σχολή Σαρντάχα βασανίζοντας μέλη του Μούκτι Μπαχίνι και πολίτες στα στρατόπεδα. Παράλληλα μέλη του πακιστανικού στρατού προέβησαν στη δολοφονία εκατοντάδων προσφύγων στις όχθες του ποταμού Πάντμα οι οποίοι προσπαθούσαν να καταφύγουν στην Ινδία. Σε μια μάχη μεταξύ των Μούκτι Μπαχίνι και του Πακιστανικού Στρατού κοντά στο Καμπασμούλ, ένας υψηλόβαθμος αξιωματικός του Πακιστανικού Στρατού σκοτώθηκε. Ως αντίποινα, ο Πακιστανικός Στρατός σκότωσε 44 πολίτες στο Γκαγκανμπάρι και την Πάλσα.
Ο Στρατός του Πακιστάν που στάθμευε στις επαρχίες Πάμπνα και Ρατζσάχι παραδόθηκε στις 18 Δεκεμβρίου 1971, δύο ημέρες μετά την υπογραφή της Πακιστανικής Συνθήκης Παράδοσης στη Ντάκα στις 16 Δεκεμβρίου 1971. Οι πακιστανοί στρατιώτες παραδόθηκαν στον Καπετάνιο Νάντα του Ινδικού Στρατού στο Νατόρε. Το στρατόπεδο του Πακιστανικού Στρατού στο Πανεπιστήμιο του Ρατζσάχι καταλήφθηκε από μέλη του Μούκτι Μπαχίνι στις 17 Δεκεμβρίου μετά την πάλη τους. Οι τελετές παράδοσης έγιναν στις 20 Δεκεμβρίου.
Η πόλη του Ρατζσάχι αναβαθμίστηκε σε Δημοτική Επιχείρηση στις 13 Αυγούστου 1987. Το 1997, η κυβέρνηση του Μπαγκλαντές αναβάθμισε το Ρατζσάχι σε πλήρη αστική επιχείριση, την Αστική Επιχείριση του Ρατζσάχι. Το 2016 ο Ρεζαούλ Καρίμ Σιντίκι, καθηγητής στο Πανεπιστήμιο του Ρατζσάχι, και ένας 65χρονος Σουφιστής Πρεσβύτερος, ο Σαχιντουλάχ, σκοτώθηκαν από ισλαμιστές εξτρεμιστές.

Γεωγραφία

Η επαρχία Ρατζσάχι συνορεύει με την επαρχία Ναογκαόν στα βόρεια, την επαρχία Νατόρε στα ανατολικά και την επαρχία Τσαπάι Ναουαμπγκάντζ και τον ποταμό Πάντμα στα νότια.

Ποταμοί

Υπάρχουν δέκα ποτάμια σε αυτή την περιοχή, συνολικού μήκους 146 χλμ. Ο κύριος ποταμός είναι ο ποταμός Πάντμα (Γάγγης), ενώ στην επαρχία υπάρχουν και οι ποταμοί Μαχανάντα, Μπαράλ και Μπαρνάι.

Δημογραφία

Η επαρχία Ρατζσάχι έχει συνολικό πληθυσμό 2.286.874 ατόμων εκ των οποίων 1.184.448 είναι άνδρες και 1.102.426 γυναίκες. Οι μουσουλμάνοι υπολογίζονται σε 2.136.702 άτομα, οι Ινδουιστές σε 112.643, οι Βουδιστές σε 22.765 και οι Χριστιανοί σε 599, ενώ 14.165 ακολουθούν διαφορετικές θρησκείες. Η επαρχία έχει χαμηλό ποσοστό αλφαβητισμού με μέσο ποσοστό αλφαβητισμού 30.61%. Ο αλφαβητισμός των ανδρών είναι 37.6%, ενώ των γυναικών είναι 23,2%.

Επικοινωνίες

Η επαρχία Ρατζσάχι έχει καλά οργανωμένη εσωτερική επικοινωνία καθώς και σύνδεση με άλλα μέρη της χώρας. Υπάρχουν 96 μεταλλικοί δρόμοι συνολικού μήκους περίπου 1270 χλμ., 108 ημιμεταλλικοί δρόμοι μήκους περίπου 546 χιλιομέτρων και έξι σιδηροδρομικές γραμμές συνολικού μήκους περίπου 63 χλμ.

Οικονομία

Το Μητροπολιτικό Ρατζσάχι είναι ευρέως γνωστό ως Πόλη Μεταξιού του Μπανγκλαντές. Το Συμβούλιο Ανάπτυξης της Μελισσοκομίας του Μπανγκλαντές βρίσκεται στο Ρατζσάχι. Υπάρχουν επτά εργοστάσια μεταξιού στη βιομηχανική πόλη BSCIC στο Ρατζσάχι. Επίσης ένα υπεραστικό τρένο ονομάζεται Silk City Express από το Ρατζσάχι. Το τρένο διανύει το δρομολόγιο Ρατζσάχι-Ντάκα, πρωτεύουσα του Μπαγκλαντές. Σε εγχώριο επίπεδο, είναι γνωστό για τη παραγωγή μάνγκο και μεταξιού.